51. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 1964/545 της 22 Φεβρ. /7 Μαρτ. 1979 (ΦΕΚ Β' 223) Περί καθορισμού διαδικασίας, δικαιολογητικών κλπ. για την έκπτωση από τα κέρδη των βιοτεχνικών επιχειρήσεων, που τηρούν βιβλία και στοιχεία πρώτης, δεύτερης ή τρίτης   κατηγορίας του Κώδικα Φορολογικών Στοιχείων, των δαπανών για νέες παραγωγικές επενδύσεις σύμφωνα με τις διατάξεις των άρθρ. 2 και 3 του Νομ. 849/1978 και του Ν.Δ. 1078/1971. Έχοντας υπόψη τις διατάξεις της παρ. 4 του άρθρ. 6 του Νομ. 849/1978 "περί παροχής κινήτρων δια την ενίσχυσιν της περιφερειακής και οικονομικής αναπτύξεως της Χώρας" αποφασίζουμε: 1.Ορίζουμε, η προβλεπόμενη από τις διατάξεις των άρθρ. 2 και 3 του Νομ. 849/1978 και του Ν.Δ. 1078/1971 απαλλαγή από τη φορολογία εισοδήματος των βιοτεχνικών επιχειρήσεων που τηρούν βιβλία και στοιχεία πρώτης, δεύτερης ή τρίτης κατηγορίας του Κ.Φ.Σ., που είναι εγγεγραμένες στο αρμόδιο Βιοτεχνικό Επιμελητήριο, για τις δαπάνες που ενεργούν από 1.1.1978 μέχρι 31.12.1982 για νέες παραγωγικές επενδύσεις στη Χώρα, να αναγνωρίζεται από τον Οικονομικό Έφορο, μετά έλεγχο ως ειλικρινών των βιβλίων του Κ.Φ.Σ. που τηρούνται από τις επιχειρήσεις, με τις προϋποθέσεις των παρ. 1,2 και 3 του άρθρ. 6 του Νομ. 849/1978 και εφόσον προσκομίζονται τα σχετικά αποδεικτικά στοιχεία. 2.Ως αποδεικτικά στοιχεία των νέων παραγωγικών επενδύσεων ορίζονται τα εξής: Α.Προκειμένου περί καινουργών μηχανημάτων που αγοράζονται είτε για εκσυγχρονισμό παλαιών τοιούτων, είτε για ίδρυση ή επέκταση λειτουργουσών επιχειρήσεων: α)Αντίγραφο του σχετικού τιμολογίου αγοράς προκειμένου για αγορά που έγινε στο εσωτερικό ή κυρωμένο αντίγραφο του τιμολογίου αγοράς αυτών, καθώς και βεβαίωση της Τραπέζης της Ελλάδος για το ποσό συναλλάγματος που χορηγήθηκε για την εισαγωγή των μηχανημάτων από το εξωτερικό. β)Βεβαίωση του ημεδαπού ή αλλοδαπού οίκου που προμήθευσε τα μηχανήματα, από την οποία να προκύπτει ότι αυτά ήταν καινούργια κατά την αγορά τους. γ)Οι οικείες άδειες "Σκοπιμότητος" και "Λειτουργίας", που εκδίδονται σύμφωνα με τις κείμενες διατάξεις από τις αρμόδιες Υπηρεσίες του Υπουργείου Βιομηχανίας, όπου συντρέχει περίπτωση. Β.Για τα πάσης φύσεως κτίσματα, αντίγραφο της οικείας οικοδομικής αδείας, το οποίο να έχει κυρωθεί νόμιμα καθώς και βεβαίωση του αρμοδίου Πολεοδομικού Γραφείου ή Νομομηχανικού από την οποία να προκύπτει ότι ολοκληρώθηκε το έργο για το οποίο είχε δοθεί η άδεια, καθώς και ο χρόνος ολοκληρώσεώς του. (Μετά τη σελ. 80,422) Σελ. 80,423 Τεύχος 696-Σελ. 107 - 519 Προστασία και Κίνητρα Ιδιωτικών Επενδύσεων 13.Γ.α.51 3.Βεβαίωση του οικείου βιοτεχνικού επιμελητηρίου δια την εγγραφή της επιχειρήσεως σε αυτό. 4.Οι βιοτεχνικές επιχειρήσεις που πραγματοποιούν από 1.1.1978 μέχρι 31.12.1982 νέες παραγωγικές επενδύσεις στη Χώρα, για τις οποίες δικαιούνται των απαλλαγών που προβλέπονται από τις διατάξεις των άρθρ. 2 και 3 του Νομ. 849/1978 και του Ν.Δ. 1078/1971, εφ' όσον τηρούν βιβλία και στοιχεία πρώτης, δεύτερης ή τρίτης κατηγορίας του Κ.Φ.Σ. υποχρεούνται να τηρούν σε θεωρημένο από τον Οικονομικό Έφορο βιβλίο τους κάτωθι λογαριασμούς: α)Ίδιους λογαριασμούς με τους τίτλους "Επενδύσεις Νομ. 849/1978" και "Επενδύσεις Ν.Δ. 1078/1971", κατά περίπτωση, σε χρέωση των οποίων θα καταχωρούνται κατά χρονολογική σειρά οι δαπάνες αποκτήσεώς των περιουσιακών στοιχείων, που υπάγονται στις διατάξεις του Νομ. 849/1978 και Ν.Δ. 1078/1971 και σε πίστωση θα καταχωρείται η αξία πωλήσεως ή επιστροφής των περιουσιακών αυτών στοιχείων. β)Ίδιους λογαριασμούς αποθεματικών με τους τίτλους "Αφορολόγητο αποθεματικό επενδύσεων Νομ. 849/1978", "Αφορολόγητο αποθεματικό επενδύσεων Ν.Δ. 1078/1971" και "Αφορολόγητο αποθεματικό κεφαλαίου κινήσεως Ν.Δ. 1078/1971", κατά περίπτωση, σε πίστωση των οποίων θα μεταφέρεται ποσό ίσο προς αυτό που διατέθηκε για παραγωγικές επενδύσεις και το σχηματισμό κεφαλαίου κινήσεως, κατά περίπτωση. γ)Ίδιο λογαριασμό για κάθε πάγιο περιουσιακό στοιχείο, ο οποίος θα χρεούται με τις δαπάνες αποκτήσεως του περιουσιακού στοιχείου και θα πιστούται με τη σχηματιζομένη κάθε φορά αφορολόγητη κράτηση και με την αξίαν της τυχόν πωλήσεώς του. 5.Σε ίδιο φάκελλο θα πρέπει να φυλάσσονται από τις επιχειρήσεις τα δικαιολογητικά που αναφέρονται στις επενδύσεις που υπάγονται στις διατάξεις του Νομ. 849/1978 και Ν.Δ. 1078/1971. 6.Για τις βιοτεχνικές επιχειρήσεις που τηρούν βιβλία και στοιχεία τετάρτης κατηγορίας του Κώδικα Φορολογικών στοιχείων ανεξάρτητα αν οι νέες παραγωγικές επενδύσεις γίνονται με τις διατάξεις του Νομ. 849/1978 ή με το Ν.Δ. 1078/1971 θα εφαρμόζονται ανάλογα τα οριζόμενα υπ' αριθ. 365/1973 Π.Δ/γμα. 7.Η απόφαση αυτή να δημοσιευθεί στην Εφημερίδα της Κυβερνήσεως. Σελ. 80,424 Τεύχος 696 - Σελ. 108 - 520 13.Γ.α.51 Προστασία και Κίνητρα Ιδιωτικών Επενδύσεων 